b'\n_START_ARTICLE_\nHarry Newbould\n_START_SECTION_\nBiografi\n_START_PARAGRAPH_\nHarry Newbould var kjent i Midlandsomr\xc3\xa5det som en habil sprinter, og farten var hans styrke da han spilte h\xc3\xb8ryreving for Derby St Luke. I perioden 1880 til 1883 spilte han for Sheffield Wednesday der han laget fire m\xc3\xa5l p\xc3\xa5 \xc3\xa5tte kamper i FA-cupen._NEWLINE_I 1896 ble han ansatt som sekret\xc3\xa6rmanager i Derby County, og i 1900 ble han manager. I 1906 forlot Newbould Derby for \xc3\xa5 bli manager for Manchester City, og han var manager i denne klubben fram til 1912. Senere ble han sekret\xc3\xa6r i spillerforeningen i England.'